CELEX: 32011R0914
Language: hr
Date: 2011-09-13 00:00:00
Title: Provedbena uredba Komisije (EU) br. 914/2011 od 13. rujna 2011. o izmjeni Uredbe (EU) br. 605/2010 o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju  Tekst značajan za EGP

13/Sv. 54
            
            
               HR
            
            
               Službeni list Europske unije
            
            
               245
            
         32011R0914
   
               L 237/1
            
            
               SLUŽBENI LIST EUROPSKE UNIJE
            
         PROVEDBENA UREDBA KOMISIJE (EU) br. 914/2011
   od 13. rujna 2011.
   o izmjeni Uredbe (EU) br. 605/2010 o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2002/99/EZ od 16. prosinca 2002. o utvrđivanju zdravstvenih pravila za životinje kojima se uređuje proizvodnja, prerada, stavljanje u promet i unošenje proizvoda životinjskog podrijetla namijenjenih prehrani ljudi (1), a posebno uvodnu rečenicu i točku (b) njezina članka 9. stavka 4.,
   budući da:
   
               (1)
            
            
               Uredba (EU) br. 605/2010 od 2. srpnja 2010. (2) o uvjetima zdravlja životinja i javnog zdravlja te uvjetima veterinarskog certificiranja za unošenje sirovog mlijeka i mliječnih proizvoda namijenjenih prehrani ljudi u Europsku uniju propisuje da pošiljke sirovog mlijeka i mliječnih proizvoda namijenjenih prehrani ljudi koje su odobrene za uvoz u Uniju mora pratiti zdravstveni certifikat sastavljen u skladu s odgovarajućim obrascem koji je za dotičnu robu naveden u dijelu 2. Priloga II. toj Uredbi („obrasci zdravstvenih certifikata”).
            
         
               (2)
            
            
               Potrebno je razjasniti da zahtjev u pogledu korištenja obrazaca zdravstvenih certifikata predviđenih tom Uredbom ne dovodi u pitanje posebne zahtjeve certificiranja koji su utvrđeni drugim aktima Unije ili sporazumima koje je Unija zaključila s trećim zemljama.
            
         
               (3)
            
            
               U obrascima zdravstvenih certifikata navodi se oznaka robe koja je obuhvaćena Uredbom (EU) br. 605/2010, i to na temelju Harmoniziranog sustava nazivlja i brojčanog označivanja robe („oznake HS”) nomenklature carinske tarife koju vodi Svjetska carinska organizacija (WCO).
            
         
               (4)
            
            
               Određeni mliječni proizvodi koji su obuhvaćeni Uredbom (EU) br. 605/2010 nisu obuhvaćeni oznakama robe navedenim u obrascima zdravstvenih certifikata. Kako bi se omogućila preciznija identifikacija tih proizvoda u obrascima zdravstvenih certifikata, potrebno je izmijeniti te obrasce i dodati oznake HS koje nedostaju, posebno što se tiče oznaka HS 35.01 i 35.02 (kazein, kazeinati i albumini).
            
         
               (5)
            
            
               Osim toga, u uzorcima zdravstvenog certifikata potrebno je jasno navesti da se zahtjevi koji se odnose na rezidue antibiotika, kontaminante i rezidue pesticida mogu temeljiti na rezultatima službenih programa praćenja koji su barem jednakovrijedni onima koje predviđa zakonodavstvo Unije.
            
         
               (6)
            
            
               Radi jasnoće i transparentnosti zakonodavstva Unije obrasce zdravstvenih certifikata potrebno je zamijeniti obrascima zdravstvenih certifikata iz Priloga ovoj Uredbi.
            
         
               (7)
            
            
               Uredbu (EU) br. 605/2010 treba stoga na odgovarajući način izmijeniti.
            
         
               (8)
            
            
               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Uredba (EU) br. 605/2010 mijenja se kako slijedi:
   
               1.
            
            
               U članku 1. dodaje se sljedeći drugi stavak:
               „Ova se Uredba primjenjuje ne dovodeći u pitanje posebne zahtjeve certificiranja koji su utvrđeni drugim aktima Unije ili sporazumima koje je Unija zaključila s trećim zemljama.”
            
         
               2.
            
            
               Prilog II. mijenja se u skladu s Prilogom ovoj Uredbi.
            
         Članak 2.
   U prijelaznom razdoblju do 30. studenoga 2011. u Uniju se i dalje mogu unositi pošiljke sirovog mlijeka i mliječnih proizvoda za koje su odgovarajući zdravstveni certifikati izdani u skladu s Uredbom (EU) br. 605/2010 prije stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. rujna 2011.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 18, 23.1.2003., str. 11.
   
      (2)  SL L 175, 10.7.2010., str. 1.
   
      PRILOG
      U Prilogu II. Uredbi (EU) br. 605/2010 dijelovi 2. i 3. zamjenjuju se sljedećim:
      
         „DIO 2.
         
            
               Obrazac Mlijeko-RM
            
         
         
            Zdravstveni certifikat za sirovo mlijeko iz trećih zemalja ili njihovih dijelova odobrenih u stupcu A Priloga I. Uredbi (EU) br. 605/2010, namijenjeno za daljnju preradu u Europskoj uniji prije uporabe za prehranu ljudi
         
         
            
         
            
         
            
         
            
               Obrazac Mlijeko-RMP
            
         
         
            Zdravstveni certifikat za mliječne proizvode dobivene od sirovog mlijeka koji potječu iz trećih zemalja ili njihovih dijelova odobrenih u stupcu A Priloga I. Uredbi (EU) br. 605/2010 i namijenjeni su prehrani ljudi i uvozu u Europsku uniju
         
         
            
         
            
         
            
         
            
               Obrazac Mlijeko-HTB
            
         
         
            Zdravstveni certifikat za mliječne proizvode dobivene od kravljeg, ovčjeg, kozjeg i bivoljeg mlijeka koji potječu iz trećih zemalja ili njihovih dijelova odobrenih u stupcu B Priloga I. Uredbi (EU) br. 605/2010 i namijenjeni su prehrani ljudi i uvozu u Europsku uniju
         
         
            
         
            
         
            
         
            
               Obrazac Mlijeko-HTC
            
         
         
            Zdravstveni certifikat za mliječne proizvode iz trećih zemalja ili njihovih dijelova odobrenih u stupcu C Priloga I. Uredbi (EU) br. 605/2010, namijenjene prehrani ljudi i uvozu u Europsku uniju
         
         
            
         
            
         
            
         DIO 3.
         
            
               Obrazac Mlijeko-T/S
            
         
         
            Zdravstveni certifikat za sirovo mlijeko ili mliječne proizvode za prehranu ljudi, namijenjene (provozu kroz Europsku uniju)/(skladištenju u Europskoj uniji) (1) (2)